Yi-kielet

Yi on nimitys Kiinassa asuvan yi-kansan puhumille kielille. Sen alle luetaan kuusi kielivarianttia, joiden puhujat eivät ymmärrä toisiaan. Kaikki yi-kielet kuuluvat tiibetiläis-burmalaiseen kieliryhmään.

Puhutuin yi-kieli on pohjois- eli sichuanin-yi, jota puhuu äidinkielenään 2,5 miljoonaa ihmistä. Sichuanin-yin puhujat asuvat Sichuanissa ja Yunnanin luoteisosassa. Itä-yitä puhutaan Guizhoussa ja Yunnanin koillisosassa, kaakkois-yitä Yunnanin kaakkoisosassa, keski-yitä Yunnanin eteläosassa, länsi-yitä Yunnanin länsiosassa ja etelä-yitä Yunnanin eteläosassa ja Vietnamissa.

Lähteet 

Tiibetiläis-burmalaiset kielet
Kiinan kielet